STREDNÁ ODBORNÁ ŠKOLA T.VANSOVEJ 32, PRIEVIDZA

RODINNÝ DOM

TECHNICKÁ SPRÁVA

ŠKOLSKÝ ROK 2021/22 VYPRACOVAL

TRIEDA III.A PETER CYPRICH

ZÁKLADNÉ ÚDAJE STAVBY

NÁZOV STAVBY : Rodinný dom

MIESTO STAVBY : Prievidza

OKRES : Prievidza

INVESTOR : Jozef Mrkvička

PROJEKTANT : Peter Cyprich

DODÁVATEĽ : Priemstav Prievidza

ZASTAVANÁ PLOCHA : 78,375 m2

OBOSTAVANÝ PRIESTOR : 640,307 m3

SITUOVANIE STAVBY

Budova leží na okraji mesta Prievidza. Je umiestnená na rovnom teréne. Situovaná je hlavným vchodom na východ.

DISPOZIČNÉ RIEŠENIE

Objekt má 3 podlažia, 1 podzemné a 2 nadzemné.

1. Podzemné podlažie obsahuje :

- chodba so schodiskom

- práčovňa

- kotolňa

1. Nadzemné podlažie obsahuje :

- zádverie

- chodba so schodiskom

- kúpeľňa s WC

- pracovňa

- obývačka s kuchynským kútom

2. Nadzemné podlažie obsahuje :

- chodba so schodiskom

- kúpeľňa

- 3 × izba

KONŠTRUKČNÉ RIEŠENIE

- ZEMNÉ PRÁCE : Geologickým prieskumom sa zistilo, že zemina vyhovuje pre osadenie do terénu. Vykopaná zemina bude použitá pri vyhotovovaní násypov a terénnych úpravách. Prípadná prebytočná zemina bude odvezená na skládku zeminy mimo pozemok staveniska. Zemné práce obsahujú 1 výkopovú jamu a 9 výkopových rýh.

- ZÁKLADY : Základová konštrukcia je vyhotovená základovými pásmi pod nosnými múrmi. Rozmery základových pásov sú šírka 500, 800 mm, hĺbka 600 mm. Vyhotovíme ich z betónu triedy B 7,5, pričom betónová zmes sa vyhotoví na mieste stavby

- HYDROIZOLÁCIA : Keďže sa objekt nenachádza v hĺbke, kde je podzemná voda, hydroizolácia je vyhotovená ako izolácia proti zemnej vlhkosti.

- ZVISLÉ KONŠTRUKCIE : Sú vyhotovené z tehál Porotherm na maltu Porotherm Profi. Ako komín je použitý komínový systém Schiedel KOMBIGAS.

- VODOROVNÉ KONŠTRUKCIE : Sú vyhotovené z prefabrikovaných stropných nosníkov a vložiek typu :

- Porotherm KNPV

- Porotherm KSV 17/60

- Porotherm KSV 17/45

Na miestach, kde sa stropné nosníky a vložky nezmestili sú vyhotovené železobetónové dobetónavky, trieda betónu B 20. Preklady nad otvormi sú prefabrikované preklady Porotherm.

- SCHODIŠTE : Schodište je vyhotovené z vystuženého betónu triedy B 20. Skladá sa z dvoch ramien, pričom podesta a medzipodesta sú položené na nosných múroch. Schodište je vyhotovené monoliticky a je pravotočivé.

- PODLAHY : Na podlahy bola použitá keramická dlažba a drevené parkety

- ÚPRAVA POVRCHOV : Všetky miestnosti sú upravené vápennými maľbami. V kúpeľniach bol použitý keramický obklad do výšky 2400 mm, v kuchyni bol použitý obklad len za kuchynskou linkou do výšky 2400 mm. Fasáda je z vápenno cementovej omietky a sokel je z kamenného obkladu.

- VÝPLŇOVÉ KONŠTRUKCIE : Všetky okná a vchodové dvere z PVC. Vnútorné dvere sú drevené.

- ZASTREŠENIE : Objekt je zastrešený krovom so sklonom 35°. Prvky krovu sú drevené, nasledovných rozmerov:

- pomúrnica : 140 × 120 mm

- hambálok : 180 × 240 mm

- väznica : 160 × 160 mm

- krokva : 80 × 160 mm

V spodnej časti je zakončený žľabom z pozinkovaného plechu. Strešná krytina bude upresnená pri samotnej realizácií stavby, na základe výberu a požiadavky investora.

INŽINIERSKE SIETE

- KANALIZÁCIA : Objekt je napojený na verejnú kanalizáciu. Potrubie je z kameninových tvaroviek.

- VODOVOD : Objekt je napojený na verejný vodovod.

- PLYNOVOD : Objekt je napojený na verejný plynovod.

- ELEKTRICKÁ ENERGIA : Elektrický prúd je z miestnej trafostanice. Je striedavý s napätím 230/400 V. Istenie je zabezpečené ističmi.

V celom objekte je vetranie zabezpečené oknami. V suteréne boli použité pivničné svetlíky ACO Allround 150 × 100 × 70 mm. Objekt má ústredné vykurovanie na plyn.